কোদণ্ডরাম মন্দির, ওন্টিমিট্ট
শ্রী কোদণ্ডরাম স্বামী মন্দির (তেলুগু: కోదండ రామాలయం) রামের উদ্দেশ্যে নিবেদিত একটি হিন্দু মন্দির, যা ভারতের অন্ধ্র প্রদেশের কডাপা জেলার ওন্টিমিট্ট শহরে অবস্থিত। এটি ষোড়শ শতাব্দীর বিজয়নগরীয় স্থাপত্যশৈলীর একটি নিদর্শন। যা এই অঞ্চলের বৃহত্তম মন্দির। মন্দিরটি রাজাম্পেটের নিকটে কডাপা হতে ২৫ কিলোমিটার (১৬ মা) দূরত্বে অবস্থিত। মন্দির এবং এর সংলগ্ন ভবনগুলি ভারতের জাতীয় গুরুত্বের কেন্দ্রীয়ভাবে সুরক্ষিত স্মৃতিস্তম্ভগুলির মধ্যে একটি ।